|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**Покрајински секретаријат за образовање, прописе,****управу и националне мањине – националне заједнице**Булевар Михајла Пупина 16, 21000 Нови СадТ: +381 21 487 40 35ounz@vojvodinа.gov.rs |
|  | БРОЈ: 000255194 2025 09427 001 000 000 001 | ДАТУМ: 29. 01. 2025. године |
|  |  |  |

 На основу члана 5. Покрајинске скупштинске одлуке о додели буџетских средстава за финансирање и суфинансирање програмских активности и пројеката у области основног и средњег образовања и васпитања и ученичког стандарда у Аутономној покрајини Војводини („Сл. лист АПВ“, бр. 14/15 и 10/17), члана 2. Правилника о додели буџетских средстава Покрајинског секретаријата за образовање, прописе, управу и националне мањине – националне заједнице за финансирање и суфинансирање програма и пројеката у области подизања квалитета образовно-васпитног процеса средњег образовања-трошкови организованог превоза ученика средњих школа са седиштем у АП Војводини на Сајам образовања у Новом Саду за 2025. годину („Службени лист АПВ“, бр. 5/25), а у вези са Покрајинском скупштинском одлуком о буџету Аутономне покрајине Војводине за 2025. годину („Службени лист АПВ“, бр. 57/24), покрајински секретар расписује:

**КОНКУРС**

**ЗА ФИНАНСИРАЊЕ И СУФИНАНСИРАЊЕ ПРОГРАМА И ПРОЈЕКАТА У ОБЛАСТИ ПОДИЗАЊА КВАЛИТЕТА ОБРАЗОВНО – ВАСПИТНОГ ПРОЦЕСА СРЕДЊЕГ ОБРАЗОВАЊА – ТРОШКОВИ ОРГАНИЗОВАНОГ ПРЕВОЗА УЧЕНИКА СРЕДЊИХ ШКОЛА СА СЕДИШТЕМ У АП ВОЈВОДИНИ НА САЈАМ ОБРАЗОВАЊА У НОВОМ САДУ ЗА 2025. ГОДИНУ**

Покрајински секретаријат за образовање, прописе, управу и националне мањине – националне заједнице ће, у складу са Финансијским планом и финансијским могућностима у буџетској 2025. години, финансирати и суфинансирати пројекте у области подизања квалитета образовно – васпитног процеса средњег образовања – трошкови организованог превоза ученика средњих школа са седиштем у АПВ на Сајам образовања у Новом Саду, за 2025. годину у износу од 2.000.000,00 динара.

Право учествовања на Конкурсу имају установе средњег образовања на територији АП Војводине, чије је оснивач Република Србија, аутономна покрајина или јединица локалне самоуправе. Наведена средства намењена су за подизање квалитета образовно – васпитног процеса средњег образовања – за трошкове организованог превоза ученика средњих школа са седиштем у АПВ на Сајам образовања, који ће се одржати у периоду од 20. - 22. марта 2025 године. у Новом Саду.

Подносилац пријаве, уз пријаву на конкурс, треба да приложи:

1. Фотокопију потврде о пореском идентификационом броју,
2. Необавезујућу понуду о цени организованог превоза ученика на Сајам образовања у Новом Саду са назначеним бројем учесника корисника услуге.

**ОДЛУЧИВАЊЕ О ЗАХТЕВИМА И НАЧИН АПЛИЦИРАЊА**

 О додели средстава корисницима одлучује покрајински секретар на предлог Комисије за спровођење конкурса, која разматра пристигле пријаве.

 Критеријуми за доделу средстава су:

* величина циљне групе,
* степен укључености циљне групе којој је пројекат намењен,
* укљученост партнерских институција у реализацију пројекта.

**НАЧИН ПОДНОШЕЊА ПРИЈАВЕ:**

 Пријава на конкурс подноси се у писменој форми на јединственом обрасцу који се објављује на интернет страници Секретаријата и доставља се у папирном облику у затвореној коверти на адресу:

**ПОКРАЈИНСКИ СЕКРЕТАРИЈАТ ЗА ОБРАЗОВАЊЕ, ПРОПИСЕ, УПРАВУ И НАЦИОНАЛНЕ МАЊИНЕ – НАЦИОНАЛНЕ ЗАЈЕДНИЦЕ, БУЛЕВАР МИХАЈЛА ПУПИНА 16, 21000 НОВИ САД**, са назнаком назива конкурса/програма и пројекта, поштом или лично предајом писарници покрајинских органа управе (на наведену адресу) у времену од 9.00 до 14.00 часова.

 Комплетна конкурсна документација може се преузети **од 29. 01.**  **2025. године** на web адреси Секретаријата: [**www.puma.vojvodina.gov.rs**](http://www.puma.vojvodina.gov.rs/)

Секретаријат задржава право да од подносиоца пријаве, по потреби, затражи додатну документацију и информације, те уколико у року од 8 дана, подносилац пријаве не поступи по захтеву за допуну документације, Секретаријат ће пријаву сматрати непотпуном.

Рок за подношење пријава је 14. фебруар 2025. године.

 **Једно правно лице може да поднесе само једну пријаву**.

Комисија ће решењем одбацити непотпуне, недопуштене и неблаговремене пријаве.

**Додатне информације у вези са реализацијом Конкурса могу се добити на телефон 021/487-4035.**

**ПОКРАЈИНСКИ СЕКРЕТАР**

 **Ótott Róbert**

**(Роберт Отот)**